**PRAVILA**

**O ZAŠTITI OSOBNIH PODATAKA**

**MINISTARSTVA RADA, MIROVINSKOGA SUSTAVA, OBITELJI I SOCIJALNE POLITIKE**

1. **UVOD**

 Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119/I, 4. 5. 2016. - u daljnjem tekstu: Uredba) izravno se primjenjuje od 25. svibnja 2018. godine, u svim državama članicama Europske unije te je u cijelosti obvezujuća.

 Uredba je donijeta radi ostvarivanja prava na zaštitu osobnih podataka pojedinaca u vezi s obradom njihovih osobnih podataka. Donošenjem i primjenom Uredbe osigurava se veći nadzor i jednako postupanje pri obradi i prijenosu osobnih podataka na području cijele Europske unije, kao i prema trećim državama.

1. **PRAVNA OSNOVA ZA PRIKUPLJANJE I OBRADU OSOBNIH PODAKA**

 Ministarstvo rada, mirovinskoga sustava, obitelji i socijalne politike (u daljnjem tekstu: Ministarstvo) kao voditelj obrade obrađuje osobne podatke ispitanika tj. fizičkih osoba čiji se osobni podaci obrađuju na temelju zakona, primjenjujući načela obrade osobnih podataka propisanih Uredbom.

 Zakonitost obrade osigurava se na način da prilikom obrade osobnih podataka ispitanika mora zadovoljiti barem jedna od slijedećih osnova:

 - ispitanik je dao privolu za obradu svojih osobnih podataka u jednu ili više posebnih

 svrha

 - obrada je nužna za završavanje ugovora u kojem je ispitanik stranka ili kako bi se

poduzele radnje na zahtjev ispitanika prije sklapanja ugovora

 - obrada je nužna radi poštivanja zakonskih obveza Ministarstva

 - obrada je nužna kako bi se zaštitili ključni interesi ispitanika ili druge fizičke osobe

 - obrada je nužna za izvršavanje zadaće od javnog interesa ili pri izvršavanju službene

 ovlasti Ministarstva.

1. **NAČELA OBRADE OSOBNIH PODATAKA**

 **Zakonitost, poštenost i transparentnost**

 Osobni podaci moraju se obrađivati zakonito, pošteno i transparentno u odnosu na ispitanika, na način da se ispitanik upozna sa svrhom i pravnom osnovom obrade, primateljima kojima će se njegovi osobni podaci otkriti i rokovima pohrane.

 **Ograničavanje svrhe**

 Osobni podaci prikupljeni u posebne, izričite i zakonite svrhe ne smiju se dalje obrađivati na način koji nije u skladu s tim svrhama. Daljnja obrada podataka radi arhiviranja u javnom interesu, radi znanstvenog ili povijesnog istraživanja ili u statističke svrhe ne smatra se neusklađenom s prvobitnim svrhama.

 **Točnost**

 Osobni podaci moraju biti točni i potpuni. Voditelj obrade treba poduzeti mjere da se netočni osobni podaci isprave, uzimajući u obzir svrhu obrade.

 **Ograničenje pohrane**

 Osobni podaci čuvaju se u obliku koji omogućuje identifikaciju ispitanika samo onoliko dugo koliko je potrebno u svrhe radi kojih se osobni podaci obrađuju. Osobni podaci mogu se pohraniti na dulja razdoblja ako će se osobni podaci obrađivati isključivo radi arhiviranja u javnom interesu, radi znanstvenog ili povijesnog istraživanja ili u statističke svrhe.

 **Cjelovitost i povjerljivost**

 Osobni podaci trebaju se obrađivati na način koji osigurava sigurnost osobnih podataka, uključujući zaštitu od neovlaštene ili nezakonite obrade te od slučajnog gubitka i uništenja, primjenom odgovarajućih tehničkih ili organizacijskih mjera.

 **Pouzdanost**

 Ministarstvo je odgovorno za obradu osobnih podataka u skladu s navedenim načelima te ih mora biti u mogućnosti dokazati.

1. **OBRADA OSOBNIH PODATAKA**

 Ministarstvo obrađuje (prikuplja, bilježi, čuva, otkriva, prenosi i dr.) osobne podatke ispitanika na temelju važećih propisa.

 Osobni podaci obrađuju se samo u opsegu u kojem je to nužno radi ostvarenja zakonite svrhe obrade.

 Obrada posebnih kategorija osobnih podataka (rasno ili etničko podrijetlo, politička mišljenja, vjerska ili filozofska uvjerenja, članstvo u sindikatu, genetski ili biometrijski podaci, podaci o zdravlju, spolnom životu ili seksualnoj orijentaciji pojedinca) obavlja se samo pod uvjetima propisanim Uredbom.

1. **PRIMATELJI OSOBNIH PODATAKA U RH I EU**

 Prijenos ili otkrivanje osobnih podataka primateljima (fizička ili pravna osoba, tijelo javne vlasti) moguć je isključivo ako za to postoji zakonska pravna osnova. Ministarstvo razmjenjuje, prenosi ili otkriva osobne podatke, najčešće tijelima javne vlasti, radi izvršavanja njihovih pravnih i službenih obveza i ovlasti (Poreznoj upravi, REGOS-u, Hrvatskom zavodu za zdravstveno osiguranje, Hrvatskom zavodu za mirovinsko osiguranje, Financijskoj agenciji i dr.).

1. **RAZDOBLJE POHRANE OSOBNIH PODATAKA**

 Ministarstvo kao stvaratelj arhivskoga i registraturnog (dokumentarnog) gradiva osobne podatke ispitanika pohranjuje na dulja razdoblja. Rokovi čuvanja osobnih podataka propisani su Pravilnikom o zaštiti i obradi arhivskoga i registraturnog gradiva Ministarstva.

1. **PRAVA ISPITANIKA**

 **Pravo na informacije i pristup osobnim podacima**

 Ispitanik ima pravo na pristup svojim osobnim podacima i ima pravo od Ministarstva dobiti informacije u vezi s obradom svojih osobnih podataka (svrha obrade, vrste osobnih podataka koji se obrađuju, primatelji kojima se osobni podaci otkrivaju ili će se otkriti, osobito primatelji u trećim državama, rokovi pohrane osobnih podataka).

 Ministarstvo navedene informacije daje u sažetom, transparentnom, razumljivom i lako dostupnom obliku, koristeći se jasnim i jednostavnim jezikom.

 **Pravo na ispravak/dopunu i pravo na brisanje („pravo na zaborav“)**

 Ispitanik ima pravo zatražiti ispravak netočnih osobnih podataka koji se odnose na njega i pravo dopuniti nepotpune osobne podatke.

 Ispitanik ima pravo na brisanje osobnih podataka, osim u slučaju ograničenja brisanja osobnih podataka, koje je propisano Uredbom.

 **Pravo na ograničenje obrade**

 Ispitanik ima pravo od Ministarstva zatražiti da se ograniči obrada njegovih osobnih podataka, i to u slučaju kada smatra da su podaci netočni ili da je obrada nezakonita. Ograničenje obrade podataka odnosi se na traženje ispitanika da se podaci ne brišu za neko razdoblje, u kojem se treba dati odgovor na prigovor na obradu, provjeriti točnost podataka, utvrditi zakonitost obrade ili osigurati mogućnost podnošenja nekih pravnih zahtjeva.

 **Pravo na prigovor**

 Ispitanik ima pravo u svakom trenutku uložiti prigovor na obradu osobnih podataka koji se na njega odnose.

 **Pravo na podnošenje pritužbe nadzornom tijelu**

 Ako ispitanik smatra da je obrada njegovih osobnih podataka protivna Uredbi, ima pravo podnijeti prigovor nadležnom nadzornom tijelu. Nadzorno tijelo je agencija za zaštitu osobnih podataka.

1. **SIGURNOST OSOBNIH PODATAKA**

 Ministarstvo poduzima odgovarajuće tehničke i organizacijske mjere kako bi se osigurala zaštita osobnih podataka ispitanika. Mjere obuhvaćaju kontrolu pristupa svim podacima i dokumentima, praćenje pristupa i aktivnosti u informacijskom sustavu te softverskih rješenja za osiguravanje sigurnosti informatičke opreme i podataka.

 Pristup osobnim podacima ispitanika državnim službenicima Ministarstva dopušten je isključivo u poslovne svrhe, radi obavljanja radnih zadataka.

1. **SLUŽBENIK ZA ZAŠTITU PODATAKA**

 U skladu s Uredbom, Ministarstvo je imenovalo službenika za zaštitu podataka.

 Poslovi koje obavlja službenik za zaštitu podataka su informiranje i savjetovanje poslovodstva Ministarstva i državnih službenika i namještenika o njihovim pravima i obvezama koje proizlaze iz Uredbe, davanje pojedinačnih uputa o postupanju, praćenje primjene Uredbe i suradnja s nadzornim tijelom.

 Podaci za kontakt službenika za zaštitu podataka su:

 tel. 01 6109763

 e-mail: zastita.podataka@mrms.hr.

1. **PRAVA ISPITANIKA U VEZI S OBRADOM OSOBNIH PODATAKA, PODNOŠENJE ZAHTJEVA**

 U vezi s ostvarivanjem prava propisanih Uredbom (prava na pristup osobnim podacima, prava na brisanje, prava na ispravak, prava na prigovor), ispitanik može podnijeti Ministarstvu zahtjev za ostvarivanje prava tako da zahtjev:

* osobno u Ministarstvu uz predočenje osobne iskaznice
* uputi pisanim putem, uz dostavu preslike osobne iskaznice, na adresu:

 Ministarstvo rada, mirovinskoga sustava, obitelji i socijalne politike

 Službenik za zaštitu podataka

 Ulica grada Vukovara 78, 10 000 Zagreb

* dostavi elektroničkim putem (e-poštom), uz dostavu skenirane osobne iskaznice, na e-adresu: zastita.podataka@mrms.hr.

 U slučaju podnošenja zahtjeva elektroničkim putem, odgovor će se ispitaniku dostaviti isključivo na kućnu adresu, radi zaštite osobnih podataka ispitanika, jer se elektroničkim putem ne može sa sigurnošću utvrditi identitet osobe s kojom se komunicira.

 Ministarstvo će u pisanom obliku odgovoriti na razumljive i potpune zahtjeve ispitanika u roku od 30 dana od podnošenja zahtjeva. Za nepotpune i nerazumljive zahtjeve zatražit će se dodatne informacije. Odbijanje zahtjeva pisano će se obrazložiti.

 Po neutemeljenim i pretjeranim zahtjevima Ministarstvo neće postupati, a o razlozima će obavijestiti ispitanika pisanim putem.

Prilog:

- Zahtjevi ispitanika u vezi s obradom osobnih podataka

- Zahtjev za ispravak i dopunu osobnih podataka

IME I PREZIME

|  |
| --- |
|  |

ADRESA

|  |
| --- |
|  |

OIB

|  |
| --- |
|  |

**MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE**

Ulica grada Vukovara 78

10000 Zagreb

**ZAHTJEVI ISPITANIKA U VEZI S OBRADOM OSOBNIH PODATAKA**

**prema odredbama Opće uredbe o zaštiti podataka**

U skladu s ostvarivanjem svojih prava iz Opće uredbe o zaštiti podataka, Ministarstvu rada, mirovinskoga sustava, obitelji i socijalne politike kao voditelju obrade podnosim sljedeći zahtjev:

*(molimo, križićem označite vrstu prava za koje podnosite zahtjev)*

* **1. ZAHTJEV ZA PRISTUP OSOBNIM PODACIMA**

Ispitanik ima pravo dobiti sve informacije u vezi s obradom svojih osobnih podataka (kategorije osobnih podataka, primatelji kojima se osobni podaci otkrivaju i rokovima pohrane osobnih podataka).

* **2. ZAHTJEV ZA BRISANJE OSOBNIH PODATAKA** (ako je primjenjivo)

Zahtjev za brisanje određenih osobnih podataka, i to:

|  |
| --- |
|  |

* **3. ZAHTJEV ZA OGRANIČENJE OBRADE OSOBNIH PODATAKA** (ako je primjenjivo)

|  |
| --- |
|  |

U \_\_\_\_\_\_\_\_\_\_\_\_\_ datum \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis podnositelja zahtjeva

**NAPOMENA**

Prava ispitanika u vezi s obradom osobnih podataka ostvaruju se prema zahtjevu koji se predaje osobno, uz predočenje osobne iskaznice, u Ministarstvu rada, mirovinskoga sustava, obitelji i socijalne politike poštom, uz dostavu preslike osobne iskaznice ili elektronički (e-poštom), uz priloženu skeniranu osobnu iskaznicu.

Zahtjev mora biti razumljiv i potpun te mora sadržavati osnovne podatke o ispitaniku. Službenik za zaštitu podataka u pisanom će obliku odgovoriti na zahtjev ispitanika, najkasnije u roku od 30 dana od podnošenja zahtjeva.

IME I PREZIME

|  |
| --- |
|  |

ADRESA

|  |
| --- |
|  |

OIB

|  |
| --- |
|  |

**MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE**

Ulica grada Vukovara 78

10000 Zagreb

**ZAHTJEV ZA ISPRAVAK I DOPUNU OSOBNIH PODATAKA**

**u skladu sa**

**Općom uredbom o zaštiti podataka**

Netočan/nepotpun osobni podatak je:

|  |
| --- |
|  |

Molim da se osobni podatak ispravi/dopuni u točan podatak:

|  |
| --- |
|  |

Prilog kojim dokazujem točnost i istinitost novog podatka je:

|  |
| --- |
|  |

U \_\_\_\_\_\_\_\_\_\_\_\_\_\_ datum \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis podnositelja zahtjeva

**NAPOMENA**

Prava ispitanika u vezi s obradom osobnih podataka ostvaruju se prema zahtjevu koji se predaje osobno, uz predočenje osobne iskaznice, u Ministarstvu rada, mirovinskoga sustava, obitelji i socijalne politike poštom, uz dostavu preslike osobne iskaznice ili elektronički (e-poštom), uz priloženu skeniranu osobnu iskaznicu.

Zahtjev mora biti razumljiv i potpun te mora sadržavati osnovne podatke o ispitaniku.